ΓΡΑΠΤΗ ΕΡΩΤΗΣΗ E-1957/00

υποβολή: Mario Mauro (PPE-DE), Johan Van Hecke (PPE-DE) και Antonio Tajani (PPE-DE) προς το Συμβούλιο

(19 Ιουνίου 2000)

Θέμα: Παραβιάσεις των δικαιωμάτων του ανθρώπου στην Βόρεια Ουγκάντα

1. Τελεί άραγε το Συμβούλιο εν γνώσει του τί συμβαίνει στην Βόρεια Ουγκάντα, όπου περισσότερα από δέκα χιλιάδες παιδιά έχουν απαχθεί κατά τα τελευταία χρόνια και εξακολουθούν ακόμη και σήμερα να απάγονται σε σχεδόν καθημερινή βάση, από τους αντάρτες του Επαναστατικού Στρατού του Κυρίου;

2. Εχει ενημερωθεί το Συμβούλιο για το ρόλο των σουδανικών ενόπλων δυνάμεων όσον αφορά την εκπαίδευση, τον εξοπλισμό και τη χρησιμοποίηση αυτών των παιδιών σε στρατιωτικές επιχειρήσεις κατά του στρατού της Ουγκάντας και του Απελευθερωτικού Στρατού του Σουδανικού Λαού στο Νότιο Σουδάν;

3. Γνωρίζει άραγε το Συμβούλιο ότι πολλά από αυτά τα παιδιά πεθαίνουν από χολέρα στα στρατόπεδα στο Νότιο Σουδάν, από κακομεταχείριση ή από τις επικίνδυνες για τη ζωή τους συνθήκες στα πεδία της μάχης στην Ουγκάντα και στο Νότιο Σουδάν;

4. Αν ναι, τί μέτρα προτίθεται να λάβει το Συμβούλιο με βάση αυτές τις πληροφορίες; Αν όχι, ποιές ενέργειες προτίθεται να αναλάβει το Συμβούλιο για τη διερεύνηση των γεγονότων αυτών;

5. Σε ποιες ενέργειες προβαίνει το Συμβούλιο προκειμένου να διευκολύνει, πιέσει και επισπεύσει την εφαρμογή της Ειρηνευτικής Συμφωνίας του Ναϊρόμπι, η οποίαπεγράφη το Δεκέμβριο μεταξύ Ουγκάντας και Σουδάν, και του σχεδίου νόμου περί Αμνηστείας, που εγκρίθηκε από την Βουλή της Ουγκάντας το Δεκέμβριο αλλά έχει καθυστερήσειπερβολικά;

6. Τελεί άραγε το Συμβούλιο εν γνώσει της παρουσίας σε ορισμένα κράτη μέλη άντιπροσώπων ' του Επαναστατικού Στρατού του Κυρίου, ο οποίος ευθύνεται για τις σοβαρότερες παραβιάσεις σε βάρος των παιδιών σε ολόκληρο τον κόσμο και που, κατά τα φαινόμενα, ταξιδεύει ανεμπόδιστα εντός και εκτός της Ευρωπαϊκής Ένωσης; Αν ναι, ποιες συγκεκριμένες ενέργειες σκοπεύει να αναλάβει το Συμβούλιο ώστε να ανακόψει τη δράση αυτών των ανθρώπων και την κινητοποίησή τους για στήριξη σε αυτά τα κράτη μέλη;

Απάντηση

(20 Νοεμβρίου 2000)

Το Συμβούλιο τελεί εν γνώσει των σοβαρών παραβιάσεων των ανθρωπίνων δικαιωμάτων στη βόρεια Ουγκάντα και στο νότιο Σουδάν και προσέχει ιδιαίτερα το ζήτημα της τύχης των παιδιών που απήχθησαν από τον Επαναστατικό Στρατό του Κυρίου (LRA).

Το Συμβούλιο εκτιμά ότι λύση σ’ αυτή την ανθρώπινη τραγωδία θα μπορέσει να εξευρεθεί μόνο μέσω σταθερής βελτίωσης των σχέσεων μεταξύ των κρατών της περιοχής και μόνιμης επίλυσης της σύγκρουσης στη βόρεια Ουγκάντα. Υπ’ αυτό το πρίσμα, η Ευρωπαϊκή Ένωση, με δήλωσή της, στις 31 Ιανουαρίου 2000 παρότρυνε τις αρχές του Σουδάν και της Ουγκάντας να συμμορφωθούν με τα προβλεπόμενα από τη συμφωνία πουπεγράφη στις 8 Δεκεμβρίου 1999. Απηύθυνε και στις δύο πλευρές έκκληση να παραιτηθούν της στρατιωτικής δράσης, να διακόψουν τη στρατιωτική ή επιμελητειακή στήριξη προς τις διάφορες επαναστατικές ομάδες στα εδάφη αλλήλων και να θέσουν τέρμα στην ατμόσφαιρα εχθροπραξιών που προξένησε τεράστια δεινά στον άμαχο πληθυσμό.

Εξάλλου, στα πλαίσια του πολιτικού διαλόγου με το Σουδάν τον οποίο ανανέωσε, η Ένωση συνεχίζει να παροτρύνει τις σουδανικές αρχές να εργαστούν για την εξομάλυνση των σχέσεων με τα γειτονικά κράτη και να σέβονται το διεθνές ανθρωπιστικό δίκαιο. Έχουν επιτευχθεί ήδη τα πρώτα θετικά αποτελέσματα σ’ αυτόν τον τομέα.

Όσον αφορά την ενδεχόμενη παρουσία αντιπροσώπων του LRA σε ορισμένα κράτη μέλη, το Συμβούλιο λυπάται που δεν είναι σε θέση να επιβεβαιώσει ή να διαψεύσει αυτή τη δήλωση των αξιότιμων κ.κ. Βουλευτών.